ועדת הכספים, כנסת 16, פרוטוקול מספר 286, 2005-12-21 10:30

יעקב ליצמן: אבל תסביר לנו מה קרה שהיום הופיעה ידיעה בעיתון שיש חריגה של כמה מיליארד מהתוכניות של הרכבת?

אודי אדירי: לגבי החריגה בתקציב של רכבת ישראל – כל הנושא של הפיתוח נמצא בבדיקה על ידי חברה מקצועית, חברת הנדסה.

אודי אדירי: זה חלק מדוחות הביניים שלה.

אודי אדירי: צריך להבין שהחריגה הזו, ברובה המכריע היא לא חריגה כתוצאה מעלויות, אלא בחלקה היא, לפחות, כתוצאה מפרויקטים נוספים שחברת ההנדסה מעריכה שיש בהם צורך , כמו, למשל – מסילה רביעית ב- -, כמו למשל – עוד ציוד נייד ב- 2.5 מיליארד שקלים - -

יעקב ליצמן: אתה טוען שזו לא חריגה.

יעקב ליצמן: באותה הזדמנות תסביר גם את פניה מספר 649.

אודי אדירי: זו פניה שלוותה במכתב מלווה.

אודי אדירי: הפניה הזו נועדה לתקצב הרשאה להתחייב להסכם הסובסידיה השש שנתי בין מדינת ישראל לבין חברת רכבת ישראל, הסכם שנחתם בשנת 2004, ועל פי ההסכם הזה – הוא מטפל בסובסידיה השוטפת של רכבת ישראל למשך שש שנים.

אודי אדירי: סך כל ההסכם זה מיליארד ושלוש מאות מיליון.

אודי אדירי: עד היום שולמו מקדמות של 400 מיליון.

יעקב ליצמן: איך שילמו את המקדמות?

אודי אדירי: היה מתוקצב בבסיס התקציב לשנת 2005 – 240 מיליון שקלים.

אודי אדירי: כך שולמו מקדמות בשנת 2005.

אודי אדירי: אני מניח שכך גם בשנת 2004.

יעקב ליצמן: אגב – למה סובסידיה ברכבת יש, וב "אגד" – רוצים להוריד?

אודי אדירי: ההורדה ל "אגד" היא גם הורדה מדורגת, על בסיס 10 שנתי, 8 שנתי - -

יעקב ליצמן: ולמה כאן לא?

אודי אדירי: גם הסכם הסובסידיה של רכבת ישראל כולל בתוכו רכיבי התייעלות שמורידים את הסובסידיה לאורך השנים.

יעקב ליצמן: וב "אגד" אתם מבטלים.

אודי אדירי: ב "אגד", בסוף ההסכם – היא מבוטלת.

אודי אדירי: כמובן, רק הסובסידיה השוטפת.

אודי אדירי: הסובסידיה הייעודית – תישאר.

ניסן סלומינסקי: אני מרגיש מאד לא נוח בכל הנושא שקשור לרכבות, כי בזמנו אישרנו סכום אדיר לנושא הזה של 24 מיליארד לחמש שנים.

ניסן סלומינסקי: אני לא יודע – בינתיים הרכבת לא נוסעת.

ניסן סלומינסקי: אני לא יודע אם יש התקדמות או לא.

קריאה: לא.

קריאה: היא נוסעת.

ניסן סלומינסקי: אני מרגיש מאד לא נוח.

ניסן סלומינסקי: אני הייתי חושב שבמקום לאשר את זה עכשיו צריך לקבוע דיון, להזמין את מי שצריך, לקבל איזושהי מצגת מה קורה, מה הלך, איפה זה נמצא.

ניסן סלומינסקי: אני מרגיש מאד לא נוח.

ניסן סלומינסקי: השאלה אם ככה כדאי לאשר את זה, כי אחר כך לא נוכל לעצור את זה.

קריאות: - -

יצחק כהן: עכשיו אתם הולכים לבדוק את העניין?

אודי אדירי: הסכם הפיתוח עם הרכבת – עוכב לאורך כל הדרך - - היום יש צורך ב - - .

אודי אדירי: אגב, לא מדובר - .

אודי אדירי: לגבי חריגות – יש בהחלט תוכנית, מתוך תוכנית הרכבת, שהעלות שלהן יותר גבוהה ממה שחשבו בהתחלה, כמו, למשל – הקו לירושלים, אבל זה לא מה שהפניה הזו באה לאשר.

יעקב ליצמן: מי בעד הפניה?

יעקב ליצמן: מי נגד.

יעקב ליצמן: תודה, הפניה אושרה.

יעקב ליצמן: רביזיה.

יעקב ליצמן: מי בעד 649?

יעקב ליצמן: תודה, אושר.

יעקב ליצמן: רביזיה.

יעקב ליצמן: אנו עוברים לבקשה מספר 645.

דוד שטיינמיץ: זו קרן הלוואות ליצואן הבודד.

יעקב ליצמן: זה לא עסקים קטנים?

ניסן סלומינסקי: זה יצואן בודד, זה לא עסקים קטנים.

ניסן סלומינסקי: זה על בסיס מפלגתי.

יעקב ליצמן: מי בעד בקשה מספר 645?

יעקב ליצמן: מי נגד?

יעקב ליצמן: אושר, רביזיה.

יעקב ליצמן: אנחנו עוברים לבקשה מספר 649.

יעקב ליצמן: הצבענו.

יעקב ליצמן: נעבור ל- 651 - -

יצחק כהן: רגע, הוא מוריד פה מיליארד מהרזרבה הכללית, ולפי הידוע - אין רזרבה כללית.

מאיר בינג: זו העברה מסעיף לסעיף.

יעקב ליצמן: 651 עד 653.

נסים דהן: חבר הכנסת יצחק כהן צודק.

נסים דהן: צריך התייעצות סיעתית.

נסים דהן: אנחנו צריכים פירוט כמה כל שר מקבל.

יעקב ליצמן: עוברים לפניה הבאה- משרד הפנים.

יעקב ליצמן: מי בעד בקשה 643?

יעקב ליצמן: תודה, אושר, רביזיה.

יעקב ליצמן: אנחנו עוברים לבקשה מספר 648.

דוד שטיינמיץ: העברנו 2 מיליון שקל לעתודה לתוכנית תעסוקה, כי בעתודה הזו, אחרי זה, אישרנו, בהתאם להחלטה קודמת את כל תוכנית התעסוקה, לפי החלטת הממשלה.

יעקב ליצמן: מי בעד?

יעקב ליצמן: אושר, רביזיה.

יעקב ליצמן: אנחנו עוברים לבקשה מספר 662 - משרד השיכון .

יעקב ליצמן: אין נציג.

ניסן סלומינסקי: אני רוצה שוב למחות על זה ש- 60מיליון שהעברנו, בגין בקעת הירדן, תקוע שם.

יעקב ליצמן: אני תומך בך בכל ליבי - אתה יודע מי מעכב.

יעקב ליצמן: בקשה 665 .

יעקב ליצמן: תיירות – שוק חדרה.

נסים דהן: אני מבקש בלי רביזיה, הפעם, כי היה שם פיגוע.

יצחק כהן: למה השוק בחדרה, ולא השוק בקרית מלאכי?

אשר ואנונו: אתה צודק.

יצחק כהן: אמרו שאין שם אלמנטים תחרותיים.

יעקב ליצמן: מי בעד?

יעקב ליצמן: מי נגד?

יעקב ליצמן: תודה, אושר.

יעקב ליצמן: בלי רביזיה.

יעקב ליצמן: אנחנו עוברים לבקשה מספר 666.

יוליה מרוז: "הקוד הפוזיטיבי" זה פרויקט ביטחוני בתחום ההגנה על המרחב האווירי של מדינת ישראל.

יוליה מרוז: זה תחת הכובע של משרד התחבורה, ושר התחבורה אחראי על זה.

יעקב ליצמן: מי בעד?

יעקב ליצמן: אושר.

יעקב ליצמן: אני לא מבקש רביזיה.

יעקב ליצמן: אני מודה לכם, הישיבה נעולה.